paragraph_text: Marčinkovac je rijeka u Hrvatskoj. Izvire iz Šimića vrela kod Knina (iz kojeg se pitkom vodom napaja cijeli Knin). Nekoliko stotina metara od samoga izvora rijeka se račva na dva rukavca. To račvanje nastalo je radom ljudskih ruku, još iz davnih dana, kako bi se natopila obradiva polja i gradili mlinovi. Lijevi rukavac zove se Marčinkovac, a desni Čikola (razlikovati od drniške Čikole).